תרגילי ‎ נודנירזו ‎ וליברמן‎ 


הודעתה ‎ של ‎ ציפי ‎ לבני, ‎ שהיא ‎ מסרבת ‎ לחבור ‎ לממשלת‎ 
הימין ‎ הקיצוני ‎ בראשות ‎ נתניהו ‎ ולהעניק ‎ לה ‎ עלה ‎ תאנה‎ 
מהוגן, ‎ אילצה ‎ את ‎ נתניהו ‎ עצמו ‎ לנסות ‎ ולעטות ‎ גלימה ‎ של‎ 
מתינות. ‎ כך, ‎ בריאיונות ‎ לעתונות ‎ חוץ ‎ דיבר ‎ נתניהו ‎ על ‎ זכותם‎ 
של ‎ הפלסטינים ‎ "למשול ‎ בחייהם", ‎ בתקווה ‎ שממשל ‎ אובאמה‎ 
ושרת ‎ החוץ ‎ קלינטון, ‎ המבקרת ‎ השבוע ‎ בארץ, ‎ לא ‎ תבחין‎ 
בהבדל ‎ שבין ‎ אמירה ‎ זו ‎ להצהרה ‎ (גם ‎ אם ‎ רק ‎ הצהרה) ‎ של‎ 
ממשלת ‎ אולמרט־לבני ‎ בדבר ‎ הכרה ‎ בעקרון ‎ של ‎ "שתי‎ 
מדינות".‎ 

אך ‎ הדלפות ‎ מהפגישה ‎ של ‎ נתניהו ‎ ולבני, ‎ שנערכה ‎ ב-27‎ 
בפברואר, ‎ מלמדות, ‎ למה ‎ בדיוק ‎ מתכוון ‎ נתניהו ‎ בדברו ‎ על ‎ כך‎ 
שהפלסטינים ‎ "ימשלו ‎ בחייהם": ‎ "אני ‎ מתכוון ‎ להמשיך‎ 
ולקדם ‎ את ‎ התהליך ‎ המדיני ‎ עם ‎ הפלסטינים, ‎ אבל ‎ אם ‎ תהיה‎ 
להם ‎ ריבונות ‎ מלאה, ‎ זה ‎ עלול ‎ לסכן ‎ את ‎ ביטחון ‎ ישראל"‎ 
(״הארץ״, ‎ 1.10). ‎ במילים ‎ אחרות, ‎ נתניהו ‎ מתנגד ‎ לכינונה ‎ של‎ 
מדינה ‎ פלסטינית ‎ עצמאית, ‎ וכל ‎ המשילות ‎ שהוא ‎ מציע ‎ להם‎ 
היא ‎ ברמת ‎ המוניציפלית ‎ -  "אוטונומיה ‎ של ‎ ביוב".‎ 

גם ‎ ליברמן ‎ לא ‎ התעצל ‎ והתראיין ‎ לכלי ‎ תקשורת ‎ בעולם,‎ 
כדי ‎ להציג ‎ את ‎ עצמו ‎ כמי ‎ שמוכן ‎ אפילו ‎ להתפנות ‎ מהתנחלות‎ 
נוקדים, ‎ שם ‎ הוא ‎ גר, ‎ "למען ‎ שלום ‎ אמיתי".‎ 

תרגילי ‎ נתניהו ‎ וליברמן ‎ אינם ‎ מלמדים ‎ על ‎ שינוי ‎ בכוונתם‎ 
לנהל ‎ מדיניות ‎ כוחנית, ‎ המובילה ‎ למלחמות, ‎ להרחבת‎ 
ההתנחלויות ‎ ולאי־ביטחון. ‎ הם ‎ מלמדים ‎ רק ‎ על ‎ האילוץ ‎ של‎ 
נתניהו ‎ וליברמן ‎ לתפקד ‎ בזירה ‎ בינלאומית, ‎ שבה ‎ קיימת‎ 
מוסכמה ‎ ברורה ‎ לגבי ‎ שלום ‎ המבוסס ‎ על ‎ פתרון ‎ של ‎ שתי‎ 
מדינות ‎ לשני ‎ העמים.‎ 

נוסף ‎ לתרגילים ‎ המדיניים, ‎ מנהלים ‎ השניים ‎ גם ‎ תרגילים‎ 
חברתיים: ‎ נתניהו ‎ נפגש ‎ עם ‎ יו״ר ‎ ההסתדרות ‎ בטענה, ‎ שהוא‎ 
מעוניין ‎ לתאם ‎ עמו ‎ את ‎ הצעדים ‎ הכלכליים־חברתיים, ‎ ואילו‎ 
ליברמן ‎ מנסה ‎ לקדם ‎ את ‎ "ברית ‎ הזוגיות", ‎ שאינה ‎ אלא ‎ דרך‎ 
להנציח ‎ את ‎ הכפייה ‎ הדתית ‎ ואת ‎ הסמכות ‎ היחידה ‎ של ‎ אנשי‎ 
הדת ‎ בעניין ‎ גירושין.‎ 

בתנאים ‎ הקיימים, ‎ חיוני, ‎ מצד ‎ אחד, ‎ לחשוף ‎ את ‎ ניסיונות‎ 
נתניהו-ליברמן ‎ לייפות ‎ את ‎ מדיניותם ‎ המסוכנת, ‎ ומצד ‎ שני ‎ - 
לפעול ‎ לליכוד ‎ מירב ‎ הכוחות ‎ הדמוקרטיים ‎ ושוחרי‎ 
הדמוקרטיה, ‎ יהודים ‎ וערבים, ‎ במערכה ‎ נגד ‎ הכיבוש ‎ ולשלום‎ 
צודק, ‎ להגנת ‎ חירויות ‎ האזרח, ‎ השוויון ‎ וזכויות ‎ העובדים‎ 
והנשים.‎ 


ברבת ‎ מק‎ "י ‎ לנשים ‎ בישראל‎ 
לרגל ‎ יום ‎ האישה ‎ הבינלאומי‎ 

הוועד ‎ המרכזי ‎ של ‎ המפלגה ‎ הקומוניסטית ‎ הישראלית‎ 
משגר ‎ ברכה ‎ חמה ‎ לכל ‎ הנשים ‎ היהודיות ‎ והערכיות, ‎ אשר ‎ יחד‎ 
עם ‎ הנשים ‎ בעולם ‎ מציינות ‎ את ‎ יום ‎ האישה ‎ הבינלאומי ‎ כיום‎ 
מאבק ‎ נגד ‎ דיכוי ‎ ואפליה ‎ ולמען ‎ שוויון ‎ זכויות ‎ מלא, ‎ שלום‎ 
וקידמה ‎ חברתית.‎ 

מק״י ‎ מביעה ‎ את ‎ הערכתה ‎ העמוקה ‎ למאבקי ‎ הנשים‎ 
בישראל ‎ נגד ‎ המלחמה ‎ והכיבוש ‎ ולמען ‎ שלום ‎ צודק ‎ ישראלי-‎ 
פלסטיני; ‎ נגד ‎ כל ‎ צורות ‎ האלימות ‎ כלפי ‎ נשים; ‎ לענישה‎ 
מחמירה ‎ על ‎ עבירות ‎ של ‎ רצח ‎ בטענה ‎ של ‎ "כבוד ‎ המשפחה",‎ 
של ‎ אלימות ‎ במשפחה, ‎ אונס ‎ והטרדה ‎ מינית; ‎ למען ‎ עבודה‎ 
למובטלות; ‎ לשכר ‎ שווה ‎ עבור ‎ עבודה ‎ שווה; ‎ לביטול‎ 
הקיצוצים ‎ בקצבות ‎ לנשים ‎ העומדות ‎ בראש ‎ משפחות ‎ חד-‎ 
הוריות; ‎ לביצוע ‎ חוק ‎ חינוך ‎ חינם ‎ בגני ‎ הילדים ‎ לבני ‎ 3-4;‎ 
להכרה ‎ בהוצאות ‎ למעון ‎ יום ‎ או ‎ למטפלת.‎ 

כינונה ‎ של ‎ ממשלה ‎ ימנית ‎ קיצונית ‎ בראשות ‎ נתניהו ‎ היא‎ 
סכנה ‎ מוחשית ‎ של ‎ מלחמה ‎ נוספת ‎ ואיום ‎ חמור ‎ על ‎ החירויות‎ 
הדמוקרטיות, ‎ על ‎ זכויות ‎ העובדים, ‎ על ‎ האוכלוסייה ‎ הערבית,‎ 
ובמידה ‎ לא ‎ פחותה ‎ -  על ‎ זכויות ‎ הנשים, ‎ מעמדן ‎ הכלכלי-‎ 
חברתי ‎ וזכותן ‎ לעבוד ‎ בכבוד.‎ 

מק״י ‎ תפעל ‎ לשילוב ‎ מלא ‎ של ‎ הנשים ‎ במאבקים‎ 
הדמוקרטיים ‎ הכלליים ‎ ותתמוך ‎ בכל ‎ כוחה ‎ במערכות ‎ נגד‎ 
אפליה ‎ ודיכוי ‎ של ‎ נשים ‎ ולמען ‎ שוויונן ‎ המלא ‎ בכל ‎ תחומי‎ 
החיים. ‎ מק״י ‎ מחויבת ‎ להבטיח ‎ ייצוג ‎ הולם ‎ של ‎ נשים‎ 
במוסדות ‎ המפלגה, ‎ בגופים ‎ ציבוריים ‎ נבחרים ‎ ובאירועים‎ 
שהיא ‎ שותפה ‎ להם.‎ 

ביום ‎ האישה ‎ הבינלאומי, ‎ מברך ‎ הוועד ‎ המרכזי ‎ את ‎ כל‎ 
חברות ‎ המפלגה, ‎ את ‎ פעילות ‎ חד״ש, ‎ את ‎ הפעילות ‎ בתנד״י‎ 
ובארגוני ‎ נשים ‎ לשלום ‎ ולשוויון, ‎ ומבטא ‎ את ‎ הוקרתו ‎ העמוקה‎ 
למסירותן, ‎ לאחריותן ‎ וליכולתן ‎ לאחד ‎ ולהנהיג ‎ מערכות‎ 
ציבוריות ‎ למען ‎ סיום ‎ הכיבוש, ‎ השלום ‎ הצודק, ‎ זכויות ‎ הנשים‎ 
ועתיד ‎ של ‎ צדק ‎ חברתי.‎ 

מרס ‎ 2009 


יום ‎ האי ‎ ש  ה/‎ 2 


להיאבק ‎ בתרבות ‎ מציואיסטית‎ 

ריאיון ‎ עם ‎ גיני ‎ מארי ‎ טורס,‎ 

סגנית ‎ הנשיא ‎ של ‎ המכון ‎ לנשים ‎ ולמשפחה ‎ במרידיאן‎ (ונצואלה).‎ 


המכון ‎ לנשים ‎ ולמשפחה ‎ במרידיאן ‎ נמנה ‎ עם ‎ רשת ‎ של‎ 
מכונים, ‎ שהוקמו ‎ מאז ‎ 1998. ‎ באותה ‎ שנה ‎ נכנס ‎ לתוקף‎ 
בוונצואלה ‎ החוק ‎ נגד ‎ אלימות ‎ כלפי ‎ נשים ‎ ונגד ‎ אלימות‎ 
במשפחה. ‎ המכונים ‎ עוסקים ‎ בהגנה ‎ משפטית ‎ וחברתית ‎ על‎ 
נשים ‎ וילדים, ‎ קורבנות ‎ אלימות; ‎ פועלים ‎ נגד ‎ סטריאוטיפים‎ 
מוטים ‎ מגדרית; ‎ ובאופן ‎ כללי ‎ מתמודדים ‎ עם ‎ המרכיבים‎ 
המצ׳ואיסטיים ‎ של ‎ אורח ‎ החיים ‎ והתרבות ‎ בוונצואלה.‎ 

בריאיון ‎ עמה, ‎ סיפרה ‎ ג׳ני ‎ מארי ‎ טורז, ‎ כי ‎ המכון ‎ פועל‎ 
בתיאום ‎ עם ‎ המשטרה, ‎ אליה ‎ מועברות ‎ התלונות ‎ על ‎ אלימות.‎ 
גברים ‎ אלימים ‎ נשלחים ‎ לקורסים ‎ למניעת ‎ אלימות, ‎ במטרה‎ 
שיוכלו ‎ לשוב ‎ למשפחותיהם. ‎ המטרה ‎ היא ‎ למנוע ‎ אלימות‎ 
ולשקם ‎ את ‎ קורבנותיה, ‎ וזאת ‎ כחלק ‎ מהמערכה ‎ להשגת ‎ צדק‎ 
חברתי.‎ 

טורס ‎ מציינת, ‎ כי ‎ אין ‎ אפשרות ‎ לשנות ‎ בבת ‎ אחת ‎ תרבות‎ 
שלימה ‎ רוויית ‎ דעות ‎ קדומות. ‎ חבל ‎ מרידה ‎ הוא ‎ כפרי ‎ באופיו,‎ 
ולכן ‎ הפטריארכיה ‎ מעוגנת ‎ במיוחד ‎ בתרבותו. ‎ נשים ‎ החיות‎ 
באזורים ‎ כפריים ‎ מרוחקים ‎ ובמשטר ‎ פטריארכאלי, ‎ המדגיש‎ 
את ‎ עקרון ‎ הציות ‎ לבעל, ‎ אינן ‎ מודעות ‎ לזכויותיהן, ‎ המעוגנות‎ 
בחוקים, ‎ ומערכת ‎ הסברה ‎ בנושא ‎ זה ‎ נתקלת ‎ בקשיים ‎ רבים.‎ 

אין ‎ משמעות ‎ הדבר, ‎ מבהירה ‎ טורז, ‎ כי ‎ אלימות ‎ אופיינית ‎ רק‎ 
למשפחות ‎ באזורים ‎ כפריים. ‎ באופן ‎ כללי, ‎ בני ‎ זוג ‎ אינם ‎ נוהגים‎ 
להתלונן ‎ על ‎ אלימות ‎ במשפחה, ‎ ואילו ‎ שכנים ‎ אינם ‎ נוהגים‎ 
להתערב ‎ במקרים ‎ של ‎ אלימות ‎ בין ‎ בני ‎ זוג. ‎ לכן ‎ מספר‎ 
התלונות ‎ על ‎ אלימות ‎ כלפי ‎ נשים ‎ עדיין ‎ מצומצם‎ :  בשנת ‎ 2008 
הגיעו ‎ למכון ‎ במרידיאן ‎ 231  תלונות. ‎ המכון ‎ גם ‎ הכין ‎ למעלה‎ 
מאלף ‎ חוות ‎ דעת ‎ משפטיות.‎ 

עובדות ‎ המכון ‎ מתמודדות ‎ גם ‎ עם ‎ המנטליות ‎ של ‎ אנשי‎ 
המשטרה, ‎ שבעבר ‎ העדיפו ‎ להתעלם ‎ מתלונות ‎ של ‎ נשים ‎ על‎ 
אלימות ‎ במשפחה, ‎ או ‎ לחקור ‎ אותן ‎ על ‎ מניעיהן ‎ להגשת‎ 
התלונה. ‎ לכן ‎ אחת ‎ המשימות ‎ של ‎ המכון ‎ היא ‎ ללמד ‎ את‎ 
השוטרים ‎ ליטול ‎ אחריות ‎ ולהשתנות.‎ 

במקביל ‎ פועל ‎ המכון ‎ גם ‎ להשגת ‎ שיתוף ‎ פעולה ‎ מצד‎ 
העיריות ‎ ומצד ‎ מערכת ‎ החינוך ‎ ומערכת ‎ הבריאות. ‎ המטרה‎ 
היא ‎ ליצור ‎ סביבה ‎ הולמת, ‎ שתאפשר ‎ לעקור ‎ מן ‎ השורש ‎ את‎ 
האלימות ‎ כלפי ‎ נשים. ‎ הניסיון ‎ לימד, ‎ כי ‎ התלות ‎ הכלכלית ‎ של‎ 
נשים ‎ מקשה ‎ על ‎ התנגדותן ‎ לאלימות ‎ מצד ‎ בן ‎ הזוג. ‎ לכן ‎ אחת‎ 
הדרכים ‎ להעצים ‎ נשים ‎ היא ‎ -  להקנות ‎ להן ‎ עצמאות ‎ כלכלית.‎ 
יחד ‎ עם ‎ זאת ‎ ישנן ‎ גם ‎ נשים ‎ עובדות ‎ המשלימות ‎ עם ‎ אלימות‎ 
מתוך ‎ לחץ ‎ חברתי ‎ לשמור ‎ על ‎ שלמות ‎ המשפחה.‎ 

טורס ‎ מציינת ‎ את ‎ שיתוף ‎ הפעולה ‎ עם ‎ המועצות‎ 
הקהילתיות, ‎ שבמסגרתן ‎ הוקמו ‎ ועדות ‎ להגנת ‎ זכויות ‎ האישה.‎ 
בחוק ‎ זכויות ‎ האישה, ‎ למועצות ‎ הקהילתיות ‎ יש ‎ סמכות ‎ וחובה‎ 
לטפל ‎ בתלונות ‎ על ‎ אלימות ‎ במשפחה, ‎ ועליהן ‎ להעבירן‎ 
למכון ‎ לטיפול ‎ משפטי ‎ וסוציאלי. ‎ במקביל ‎ על ‎ המועצות ‎ לנהל‎ 
פעולות ‎ הסברה ‎ למניעת ‎ אלימות.‎ 

(הריאיון ‎ המלא ‎ -  61/20687מ2/§־1ס.§1£1ו21.׳\\ע\׳\\)‎ 


פערי ‎ שכר ‎ בין ‎ נשים ‎ לגברים‎ 
לא ‎ הצטמצמו‎ 

בעשור ‎ 1998-2007, ‎ לא ‎ הצטמצמו ‎ פערי ‎ השכר ‎ בין ‎ נשים‎ 
לגברים ‎ -  כך ‎ קובע ‎ הפרסום ‎ "תמונת ‎ מצב ‎ חברתית" ‎ של ‎ מרכז‎ 
אדוה‎ (דצמבר ‎ 2008).‎ 

החוקרים ‎ ד״ר ‎ שלמה ‎ סבירסקי, ‎ אתי ‎ קונור-אטיאס ‎ והאלה‎ 
אבו-חלא ‎ מצאו, ‎ כי ‎ פערי ‎ השכר ‎ בין ‎ נשים ‎ לגברים ‎ עמידים ‎ הן‎ 
במשברים ‎ והן ‎ בתקופות ‎ של ‎ צמיחה ‎ כלכלית. ‎ במהלך ‎ העשור,‎ 
השכר ‎ החודשי ‎ הממוצע ‎ של ‎ נשים ‎ עמד ‎ על ‎ כ־60% ‎ משכרם‎ 
החודשי ‎ הממוצע ‎ של ‎ גברים. ‎ השכר ‎ הממוצע ‎ לשעה ‎ של ‎ נשים‎ 
עמד ‎ על ‎ כ-80% ‎ משכר ‎ הגברים ‎ לשעה.‎ 

ב-2007, ‎ השכר ‎ החודשי ‎ הממוצע ‎ (ברוטו) ‎ של ‎ גברים ‎ היה‎ 
9,267  שקל, ‎ בעוד ‎ שהשכר ‎ החודשי ‎ הממוצע ‎ של ‎ נשים ‎ היה‎ 
רק ‎ 5,949  שקל.‎ 

באותה ‎ שנה, ‎ השכר ‎ הממוצע ‎ לשעה ‎ אצל ‎ גברים ‎ היה ‎ 48.2 
שקל, ‎ ואילו ‎ אצל ‎ נשים ‎ -  40.5  שקל.‎ 

ההבדל ‎ בגודל ‎ הפער ‎ בחישוב ‎ חודשי ‎ לגודל ‎ הפער ‎ בחישוב‎ 
לשעה ‎ נובע ‎ מכך, ‎ שבקרב ‎ המועסקים ‎ במשרות ‎ חלקיות,‎ 
למעלה ‎ משני-שלישים ‎ הן ‎ נשים.‎ 

בחודשים ‎ האחרונים ‎ גדל ‎ במידה ‎ נכרת ‎ מספר ‎ המועסקים‎ 
במשרות ‎ חלקיות, ‎ וזאת ‎ על ‎ רקע ‎ ההחלטה ‎ של ‎ חברות ‎ לעבור‎ 
לשבוע ‎ עבודה ‎ מקוצר, ‎ ובשל ‎ הצטמקות ‎ שוק ‎ התעסוקה. ‎ טרם‎ 
פורסמו ‎ נתונים ‎ לגבי ‎ שיעור ‎ הנשים ‎ בקרב ‎ המועסקים ‎ במשרות‎ 
חלקיות ‎ בחודשים ‎ האחרונים.‎ 
פסיקות ‎ לגבי ‎ זכויות ‎ נשים ‎ עובדות,‎ 
שנתקבלו ‎ בשנה ‎ החולפת:‎ 
פיטורים ‎ בשל ‎ הריון‎ 

בית ‎ הדין ‎ האזורי ‎ לעבודה ‎ בבאר ‎ שבע ‎ קיבל ‎ את ‎ תביעתן‎ 
של ‎ שתי ‎ גננות, ‎ שפוטרו ‎ בשל ‎ הריונן, ‎ ופסק ‎ להן ‎ פיצויים ‎ בסך‎ 
40  אלף ‎ שקל. ‎ בית ‎ הדין ‎ קבע, ‎ כי ‎ הנזק ‎ שיגרם ‎ לילדים‎ 
כתוצאה ‎ מהחלפת ‎ גננת ‎ במהלך ‎ שנת ‎ לימודים ‎ מתגמד ‎ מול‎ 
הפגיעה ‎ באישה ‎ המפוטרת ‎ בשל ‎ הריונה, ‎ וכי ‎ פיטורין ‎ בשל‎ 
שיקול ‎ זה ‎ מהווים ‎ הפליה ‎ פסולה ‎ בניגוד ‎ לחוק ‎ שוויון‎ 
ההזדמנויות ‎ בעבודה.‎ 
הכרה ‎ בארגון ‎ הגננות ‎ החרדיות‎ 

בתביעה ‎ של ‎ ארגון ‎ הגננות ‎ החרדיות ‎ נגד ‎ הסתדרות ‎ המורים‎ 
החרדית, ‎ החליט ‎ בית ‎ הדין ‎ הארצי ‎ לעבודה ‎ לבטל ‎ את ‎ מעמדה‎ 
של ‎ הסתדרות ‎ המורים ‎ החרדית ‎ כארגון ‎ יציג, ‎ וזאת ‎ בשל‎ 
סירובה ‎ לקבל ‎ לשורותיה ‎ נשים ‎ כחברות. ‎ בית ‎ הדין ‎ הכיר‎ 
בארגון ‎ הגננות ‎ החרדיות ‎ כארגון ‎ עובדים, ‎ אך ‎ קבע ‎ גם ‎ כי ‎ אינו‎ 
ארגון ‎ יציג. ‎ לגננות ‎ החרדיות ‎ ניתנה ‎ האפשרות ‎ לבחור, ‎ אם‎ 
להצטרף ‎ להסתדרות ‎ המורים ‎ בישראל, ‎ או ‎ להגדיל ‎ את ‎ אירגונן‎ 
ע״י ‎ צירוף ‎ חברות ‎ נוספות, ‎ במטרה ‎ להקנות ‎ לארגון ‎ הגננות‎ 
החרדיות ‎ מעמד ‎ של ‎ ארגון ‎ עובדים ‎ יציג ‎ כלפי ‎ רשת ‎ הגנים.‎ 


כלכלה‎ /3‎ 


נתניהו, ‎ קהילת ‎ העסקים ‎ והתוכנית ‎ הכלכלית‎ 

"ביבי ‎ זקוק ‎ לציפי ‎ לא ‎ בשביל ‎ השלום, ‎ אלא ‎ בשביל ‎ הכלכלה, ‎ והוא ‎ מקווה ‎ שקהילת‎ 
העסקים ‎ שתמכה ‎ בו ‎ כשר ‎ האוצר, ‎ תתגייס ‎ לעזרתו ‎ בהקמת ‎ הממשלה ‎ הרחבה" ‎ - 
כתב ‎ הפרשן ‎ אלוף ‎ בן ‎ במאמר, ‎ הקורא ‎ לתת ‎ לנתניה! ‎ הזדמנות ‎ למשול.‎ 


בסוקרם ‎ את ‎ נפתולי ‎ המשא-ומתן ‎ על ‎ כינון ‎ הקואליציה,‎ 
מדגישים ‎ הפרשנים ‎ לענייני ‎ מפלגות, ‎ בדרך ‎ כלל, ‎ את ‎ ההיבטים‎ 
הפוליטיים: ‎ האם ‎ יסכים ‎ נתניהו ‎ לתמוך ‎ בעקרון ‎ של ‎ שתי‎ 
מדינות? ‎ האם ‎ יסכים ‎ ליברמן ‎ לוותר ‎ על ‎ ברית ‎ הזוגיות? ‎ אך‎ 
הפרשן ‎ אלוף ‎ בן ‎ (הארץ״, ‎ 26.2) ‎ הצביע ‎ על ‎ עניין ‎ מכריע‎ 
דווקא ‎ בתחום ‎ הכלכלי: ‎ נתניהו ‎ "רוצה ‎ את ‎ קדימה ‎ בממשלתו:‎ 
קל ‎ יותר ‎ להעביר ‎ תוכנית ‎ כלכלית ‎ עם ‎ אופוזיציה ‎ חלשה".‎ 
והעיקר ‎ -  נתניהו ‎ מצפה ‎ שראשי ‎ התאגידים ‎ ("קהילת‎ 
העסקים") ‎ ילחצו ‎ על ‎ לבני ‎ להיכנס ‎ לקואליציה.‎ 
המשבר ‎ מכה ‎ גם ‎ בישראל‎ 

המו״מ ‎ על ‎ הרכבת ‎ ממשלת ‎ נתניהו ‎ השנייה ‎ נערך ‎ על ‎ רקע‎ 
משבר ‎ כלכלי ‎ מעמיק, ‎ המתבטא ‎ בפיטורים ‎ ובגידול ‎ מספר‎ 
המובטלים, ‎ בסגירת ‎ עסקים, ‎ בהפסדים ‎ שנגרמים ‎ לחברות‎ 
שונות, ‎ בירידת ‎ שערי ‎ ניירות ‎ הערך ‎ בבורסה, ‎ בקשיים ‎ גוברים‎ 
של ‎ בעלי ‎ חברות ‎ וגם ‎ של ‎ נוטלי ‎ משכנתאות ‎ לפרוע ‎ את‎ 
חובותיהם. ‎ לכן ‎ יש ‎ לבעלי ‎ ההון ‎ בישראל ‎ עניין ‎ רב ‎ בכינונה‎ 
של ‎ ממשלה ‎ רחבה, ‎ שתפעל ‎ להעביר ‎ את ‎ כובד ‎ המשבר ‎ על‎ 
שכמם ‎ של ‎ העובדים ‎ ותסייע ‎ בידי ‎ התאגידים ‎ לצלוח ‎ את‎ 
המשבר ‎ ולחזור ‎ ולהרוויח.‎ 

נתניהו, ‎ הממשיך ‎ להתפאר, ‎ כי ‎ "הציל ‎ את ‎ המשק ‎ הישראלי"‎ 
במדיניות ‎ שנקט ‎ כשר ‎ האוצר ‎ בממשלת ‎ שרון, ‎ מבטיח ‎ להציל‎ 
אותו ‎ פעם ‎ נוספת, ‎ והפעם ‎ מכס ‎ ראש ‎ הממשלה. ‎ מהן ‎ תוכניותיו‎ 
של ‎ נתניהו?‎ 

ממה ‎ שפורסם ‎ עד ‎ כה, ‎ ומהיכרות ‎ עם ‎ השקפת ‎ עולמו ‎ הניאו-‎ 
ליברלית ‎ של ‎ נתניהו, ‎ ניתן ‎ לשרטט ‎ כבר ‎ כמה ‎ קווים ‎ למדיניותו‎ 
הכלכלית.‎ 

ראשית, ‎ קיצוץ ‎ גדול ‎ בתקציב ‎ המדינה ‎ לשנת ‎ 2009: ‎ אמנם,‎ 
פורסם, ‎ כי ‎ נתניהו ‎ מתכוון ‎ לקצץ ‎ גם ‎ בתקציב ‎ הצבאי. ‎ אך‎ 
בשומענו ‎ את ‎ ההתלהמות ‎ של ‎ נתניהו ‎ ושותפיו‎ (ליברמן) ‎ נגד‎ 
אירן, ‎ ובזוכרנו ‎ את ‎ ההוצאות ‎ הכבדות ‎ של ‎ המלחמה ‎ בעזה ‎ ואת‎ 
ההבטחה ‎ להרחיב ‎ את ‎ ההתנחלויות ‎ -  סביר ‎ שהתקציב ‎ הצבאי‎ 
דווקא ‎ יוגדל. ‎ ולכן ‎ הקיצוץ ‎ הגדול ‎ המובטח ‎ בתקציב ‎ המדינה‎ 
-  20  מיליארדי ‎ שקלים ‎ -  יוטל ‎ בעיקר ‎ על ‎ עובדי ‎ המדינה ‎ (ר׳‎ 
להלן). ‎ הקיצוץ ‎ יתבטא ‎ בקיצוצים ‎ בתקציבים ‎ האזרחיים ‎ - 
חינוך, ‎ בריאות, ‎ רווחה, ‎ תשתיות ‎ תחבורה, ‎ זכויות ‎ המבוטחים‎ 
בביטוח ‎ הלאומי.‎ 

שנית, ‎ מתקפה ‎ רבתי ‎ על ‎ זכויותיהם ‎ ושכרם ‎ של ‎ עובדי‎ 
המגזר ‎ הציבורי: ‎ לפי ‎ הפרסומים, ‎ מתכנן ‎ נתניהו ‎ הפחתה‎ 
בשכרם ‎ של ‎ עובדי ‎ המגזר ‎ הציבורי ‎ ובזכויות ‎ הפנסיה ‎ שלהם.‎ 

שלישית, ‎ העברת ‎ סיוע ‎ ממשלתי ‎ לחברות ‎ המחזיקות ‎ כיום‎ 
בקרנות ‎ פנסיה ‎ וגמל ‎ (לאחר ‎ ההפרטה ‎ של ‎ קרנות ‎ הפנסיה,‎ 
ולאחר ‎ שהבנקים ‎ חויבו ‎ למכור ‎ את ‎ קופות ‎ הגמל). ‎ הסיוע ‎ יינתן‎ 
לחברות ‎ הביטוח ‎ ולחברות ‎ אחרות ‎ המחזיקות ‎ בקרנות‎ 
באמצעות ‎ אגרות ‎ חוב ‎ ממשלתיות ‎ מיועדות, ‎ המניבות ‎ ריבית‎ 
גבוהה ‎ וקבועה.‎ 


רביעית, ‎ הפחתת ‎ מסים: ‎ בהמשך ‎ לרפורמה ‎ במס ‎ שיזם ‎ ב-‎ 
2003, ‎ נתניהו ‎ מתכוון ‎ להפחית ‎ את ‎ מס ‎ ההכנסה ‎ המרבי ‎ ל-‎ 
35%  (לעומת ‎ 46%) ‎ כיום‎ ;  ולהפחית ‎ את ‎ מס ‎ החברות ‎ מ-27%‎ 
כיום ‎ ל־18% ‎ בלבד. ‎ הפחתות ‎ מס ‎ אלה ‎ יועילו ‎ בעיקר ‎ לבעלי‎ 
ההכנסות ‎ הגבוהות ‎ ולתאגידים ‎ הכלכליים, ‎ שהכנסותיהם‎ 
לאחר ‎ מס ‎ יגדלו. ‎ אך ‎ משמעות ‎ הטבות ‎ המס ‎ האלה ‎ לעשירים‎ 
היא ‎ -  פחות ‎ הכנסות ‎ לתקציב ‎ המדינה ‎ וסיבה ‎ נוספת‎ 
לקיצוצים ‎ בתקציב ‎ המדינה.‎ 

חמישית, ‎ העלאת ‎ מסים: ‎ לפי ‎ הפרסומים, ‎ יועלו ‎ המסים ‎ על‎ 
סיגריות ‎ ועל ‎ משקאות ‎ אלכוהוליים.‎ 

שובו ‎ של ‎ אור■ ‎ ■וגב‎ 

אורי ‎ יוגב, ‎ שכיהן ‎ כממונה ‎ על ‎ התקציבים ‎ באוצר ‎ בתקופת‎ 
כהונתו ‎ של ‎ נתניהו ‎ כשר ‎ האוצר, ‎ המשיך ‎ בקשרים ‎ קרובים ‎ עמו‎ 
גם ‎ לאחר ‎ ששניהם ‎ פרשו ‎ מהאוצר.‎ 

בריאיון ‎ פרישה ‎ שנתן ‎ בשעתו ‎ יוגב, ‎ הוא ‎ התפאר, ‎ כי ‎ ההישג‎ 
הגדול ‎ שלו ‎ בביצוע ‎ מדיניות ‎ נתניהו ‎ היה ‎ -  שבירת ‎ כוחם‎ 
המאורגן ‎ של ‎ העובדים. ‎ והנה, ‎ שובר ‎ התארגנות ‎ העובדים‎ 
אמור, ‎ לפי ‎ הפרסומים ‎ להתמנות ‎ כיועץ ‎ הכלכלי ‎ של ‎ נתניהו.‎ 

בריאיון ‎ שנתן ‎ לאחרונה ‎ ל״ידיעות ‎ אחרונות״‎ (20.2), ‎ יוגב‎ 
משתדל ‎ למתן ‎ את ‎ המסרים ‎ שלו ‎ ולהציג ‎ את ‎ נתניהו ‎ כמי‎ 
שמוכן ‎ לתקצב ‎ גידול ‎ בהוצאה ‎ הממשלתית, ‎ ואפילו ‎ להגדיל‎ 
את ‎ קצבות ‎ הילדים ‎ (ההבטחה ‎ לש״ס?). ‎ אך ‎ מפרסומים‎ 
מאוחרים ‎ יותר ‎ עולה, ‎ כפי ‎ שצוין ‎ לעיל, ‎ כי ‎ נתניהו ‎ דווקא ‎ מכין‎ 
קיצוץ ‎ עמוק ‎ בתקציב.‎ 

אשר ‎ לעתיד ‎ העובדים ‎ בשירות ‎ הציבורי, ‎ יוגב ‎ ממשיך‎ 
לקרוא ‎ לפגיעה ‎ בעבודה ‎ המאורגנת, ‎ אך ‎ מנסח ‎ זאת ‎ אחרת:‎ 
הוא ‎ קורא ‎ לרפורמה ‎ בשירות ‎ הציבורי ‎ שכותרתה ‎ -  "להגמיש,‎ 
לייעל, ‎ לשפר״. ‎ בתרגום ‎ לעברית, ‎ גמישות ‎ משמעותה ‎ - 
חיסול ‎ העבודה ‎ המאורגנת; ‎ ואילו ‎ ייעול ‎ משמעותו ‎ -  פיטורי‎ 
עובדים ‎ קבועים ‎ והחלפתם ‎ בעובדי ‎ קבלן.‎ 
יהיו ‎ תרופות ‎ למשבר?‎ 

נתניהו ‎ ויועציו ‎ אינם ‎ יכולים ‎ להתעלם ‎ מהמשבר ‎ הכלכלי‎ 
המעמיק, ‎ אך ‎ הם ‎ מבטיחים ‎ להתמודד ‎ עמו ‎ בעיקר ‎ בכלים‎ 
הידועים ‎ של ‎ הטבות ‎ מס ‎ לעשירים, ‎ קיצוצים ‎ בתקציבים‎ 
האזרחיים ‎ ושבירת ‎ ארגוני ‎ העובדים. ‎ יוגב, ‎ למשל, ‎ קורא ‎ לתת‎ 
ערבויות ‎ ממשלתיות ‎ נדיבות ‎ להון, ‎ כדי ‎ שהתאגידים ‎ יוכלו‎ 
לנהל ‎ עסקים ‎ למרות ‎ חובותיהם ‎ הכבדים. ‎ אך ‎ לא ‎ תשמעו ‎ ממנו‎ 
מילה ‎ בדבר ‎ הצורך ‎ להגדיל, ‎ למשל, ‎ את ‎ דמי ‎ האבטלה.‎ 

לאחרונה ‎ פורסם ‎ שוב, ‎ כי ‎ רק ‎ רבע‎ (!) ‎ מהמובטלים ‎ מקבלים‎ 
דמי ‎ אבטלה, ‎ שכן ‎ תנאיי ‎ הסף ‎ לקבלתם ‎ משאירים ‎ ללא ‎ דמי‎ 
אבטלה ‎ 75%  מהמובטלים ‎ הרשומים ‎ -  שיא ‎ שלילי ‎ ביחס‎ 
למדינות ‎ המפותחות, ‎ אך ‎ זה ‎ לא ‎ מעסיק ‎ את ‎ נתניהו: ‎ הוא‎ 
מחויב, ‎ כידוע, ‎ להטבות ‎ מס ‎ לעשירים ‎ ולאינטרסים ‎ של ‎ קהילת‎ 
העסקים, ‎ שתמכה ‎ בו ‎ בעבר ‎ ותומכת ‎ בו ‎ גם ‎ היום.‎ 

תמר ‎ גוזינסקי‎ 


בינלאומי ‎ /4‎ 


בית ‎ משפט ‎ בספרד ‎ ממשיך ‎ בהליכים‎ 
נגד ‎ בכירים ‎ ישראלים ‎ באשמה ‎ של‎ 
פשעים ‎ נגד ‎ האמשות‎ 

בית ‎ המשפט ‎ בספרד ‎ החליט ‎ להמשיך ‎ בהליכים ‎ המשפטיים‎ 
נגד ‎ השרים ‎ בנימין ‎ בן ‎ אליעזר ‎ ואבי ‎ דיכטר, ‎ נגד ‎ הרמטכ״לים‎ 
לשעבר ‎ דן ‎ חלוץ ‎ ומשה ‎ יעלון, ‎ ונגד ‎ בכירים ‎ נוספים ‎ במערכת‎ 
הביטחון, ‎ החשודים ‎ בביצוע ‎ פשעים ‎ נגד ‎ האנושות ‎ בעת‎ 
חיסולו ‎ של ‎ סאלח ‎ שחאדה ‎ ברצועת ‎ עזה ‎ ב-2002.‎ 

לדברי ‎ השופט, ‎ המסמכים ‎ שנשלחו ‎ על ‎ ידי ‎ רשויות‎ 
הישראליות ‎ מוכיחים, ‎ כי ‎ לא ‎ ננקט ‎ כל ‎ הליך ‎ משפטי ‎ נגד‎ 
המעורבים ‎ באישור ‎ הפעולה, ‎ במסגרתה ‎ נהרגו ‎ 14  בני ‎ אדם‎ 
חפים ‎ מפשע, ‎ בהם ‎ תשעה ‎ ילדים. ‎ את ‎ התביעה ‎ הגישו ‎ לפני‎ 
כחודש ‎ ארגונים ‎ פלסטיניים ‎ נגד ‎ שבעה ‎ בכירים ‎ במערכת‎ 
הביטחון ‎ בישראל, ‎ שהיו ‎ מעורבים ‎ בקבלת ‎ ההחלטות ‎ באותה‎ 
תקופה.‎ 

שבעת ‎ החשודים, ‎ בהם ‎ תדון ‎ התביעה ‎ הם: ‎ הרמטכ״ל‎ 
לשעבר ‎ דן ‎ חלוץ, ‎ שפיקד ‎ על ‎ חיל ‎ האוויר ‎ כשהתבצע ‎ החיסול;‎ 
השר ‎ בנימין ‎ בן־אליעזר ‎ שכיהן ‎ אז ‎ כשר ‎ הביטחון; ‎ הרמטכ״ל‎ 
לשעבר ‎ ח״כ ‎ משה ‎ יעלון‎ (ששמו ‎ מוזכר ‎ בימים ‎ אלה ‎ כמועמדו‎ 
של ‎ בנימין ‎ נתניהו ‎ לתפקיד ‎ שר ‎ הביטחון ‎ בממשלתו); ‎ ראש‎ 
השב״ב ‎ לשעבר ‎ השר ‎ אבי ‎ דיכטר; ‎ אלוף ‎ פיקוד ‎ הדרום ‎ לשעבר‎ 
דורון ‎ אלמוג; ‎ ראש ‎ המועצה ‎ לביטחון ‎ לאומי ‎ לשעבר ‎ גיורא‎ 
איילנד; ‎ והמזכיר ‎ הצבאי ‎ לשעבר ‎ של ‎ שר ‎ הביטחון ‎ מייק‎ 
הרצוג.‎ 

בספרד ‎ ניתן ‎ להעמיד ‎ לדין ‎ בגין ‎ פשעים ‎ נגד ‎ האנושות ‎ ובגין‎ 
התקפות ‎ טרור ‎ גם ‎ אם ‎ אלה ‎ אירעו ‎ במדינה ‎ אחרת. ‎ לדברי‎ 
השופט ‎ הספרדי, ‎ ההתקפה ‎ הישראלית ‎ נגד ‎ שחאדה ‎ באזור‎ 
אזרחי ‎ מאוכלס ‎ בצפיפות, ‎ אכן ‎ מהווה ‎ פשע ‎ נגד ‎ האנושות.‎ 

פדרציית ‎ העיתונאים ‎ הבינלאומית:‎ 

ישראל ‎ תקפה ‎ במתכוון ‎ כלי ‎ תקשורת‎ 
בעת ‎ המלחמה ‎ בעזה‎ 

פדרציית ‎ העיתונאים ‎ הבינלאומית ‎ פרסמה ‎ לאחרונה ‎ דו״ח‎ 
מקיף, ‎ המביא ‎ הוכחות, ‎ לפיהן ‎ ישראל ‎ תקפה ‎ במתכוון ‎ כלי‎ 
תקשורת ‎ בעת ‎ המלחמה ‎ בעזה.‎ 

בפדרציה ‎ חברים ‎ איגודי ‎ עיתונאים ‎ ב-123 ‎ מדינות ‎ שלהם‎ 
כ-600 ‎ אלף ‎ חברים. ‎ גם ‎ האיגוד ‎ הארצי ‎ של ‎ עיתונאי ‎ ישראל‎ 
חבר ‎ בפדרציה.‎ 

הדו״ח ‎ על ‎ התקפות ‎ על ‎ כלי ‎ תקשורת ‎ בעת ‎ המלחמה‎ 
הנפשעת, ‎ שכותרתו: ‎ "עשיית ‎ צדק ‎ בחדשות: ‎ כלי ‎ תקשורת‎ 
כמטרה ‎ צבאית ‎ ברצועת ‎ עזה", ‎ נכתב ‎ בעקבות ‎ תחקיר, ‎ שנערך‎ 
בשטח ‎ בידי ‎ עיתונאים ‎ מכל ‎ העולם. ‎ הדו״ח ‎ נמסר ‎ למוסדות‎ 
האו״ם ‎ בדרישה ‎ לחקור ‎ את ‎ הפשעים ‎ שביצע ‎ הצבא ‎ הישראלי,‎ 
ובייחוד ‎ את ‎ הפגיעה ‎ המכוונת ‎ בכלי ‎ התקשורת ‎ ובעיתונאים‎ 
שפעלו ‎ ברצועת ‎ עזה.‎ 

"איננו ‎ יכולים ‎ להשלים ‎ עם ‎ פגיעות ‎ בתקשורת ‎ ואיננו‎ 
מוכנים ‎ לסבול ‎ התחמקויות״ ‎ -  אמר ‎ מזכ״ל ‎ הפדרציה‎ 
הבינלאומית ‎ איידן ‎ ווייט. ‎ "נעשו ‎ פעולות ‎ להשתקת ‎ העיתונות‎ 
בקנה ‎ מידה ‎ ברוטאלי ‎ ואיש ‎ לא ‎ נענש ‎ בשל ‎ כך", ‎ הוסיף.‎ 

במשלחת ‎ שביקרה ‎ לפני ‎ שבועיים ‎ ברצועת ‎ עזה, ‎ כדי ‎ לחקור‎ 
את ‎ פעולות ‎ צה״ל ‎ נגד ‎ התקשורת, ‎ השתתפו ‎ נציגי ‎ איגודי‎ 
עיתונאים ‎ משמונה ‎ מדינות ‎ וכן ‎ נציג ‎ של ‎ פדרציית ‎ העיתונאים‎ 
הערבים, ‎ מכרם ‎ מוחמד ‎ אחמד.‎ 

לעיון ‎ בדו״ח ‎ המלא ‎ באנגלית: ‎ 9'01.[}1.ע/\ע/\ע/\//:כן11ו]‎ 


הפרלמנט ‎ בקירגיסטן ‎ אישר‎ 
סגירת ‎ בסיס ‎ אמריקאי‎ 

הפרלמנט ‎ של ‎ קירגיסטן ‎ אישר ‎ לאחרונה ‎ את ‎ סגירת ‎ בסיס‎ 
חיל ‎ האוויר ‎ האמריקאי ‎ במדינה ‎ -  מהלך ‎ שעלול ‎ להקשות ‎ על‎ 
מאמציו ‎ של ‎ נשיא ‎ ארה״ב ‎ ברק ‎ אובאמה ‎ להגדיל ‎ את ‎ מספר‎ 
החיילים ‎ בכוחות ‎ הכיבוש ‎ המוצבים ‎ באפגניסטן.‎ 

בסיס ‎ חיל ‎ האוויר ‎ האמריקאי ‎ במדינה ‎ האסיאתית ‎ מהווה‎ 
נקודת ‎ מעבר ‎ לחיילים ‎ האמריקאים ‎ ולאספקה, ‎ המועברת‎ 
לאפגניסטן.‎ 

ארה״ב ‎ החלה ‎ להשתמש ‎ בבסיס ‎ במאנאס, ‎ ובבסיס ‎ דומה‎ 
באוזבקיסטן ‎ השכנה, ‎ כדי ‎ לחזק ‎ את ‎ כיבוש ‎ אפגניסטן.‎ 
ההחלטה ‎ צפויה ‎ להשפיע ‎ באופן ‎ מרחיק ‎ לכת ‎ על ‎ הקף ‎ פעולות‎ 
נאט״ו ‎ וארה״ב ‎ באזור.‎ 

ארגוני ‎ שלום ‎ בארה״ב ‎ נגד ‎ שיגור ‎ חיילים‎ 
נוספים ‎ למלחמה ‎ באפגניסטן‎ 

ההחלטות ‎ שקיבל ‎ הנשיא ‎ ברק ‎ אובאמה ‎ לאחרונה ‎ -  לשגר‎ 
לאפגניסטן ‎ עוד ‎ 17  אלף ‎ חיילים ‎ אמריקאיים, ‎ להפסיק ‎ את‎ 
פעולות ‎ המלחמה ‎ של ‎ צבא ‎ ארה״ב ‎ בעירק ‎ רק ‎ באוקטובר‎ 
2010  ולהשלים ‎ את ‎ פינוי ‎ החיילים ‎ רק ‎ שנה ‎ לאחר ‎ מכן ‎ - 
מעוררות ‎ התנגדות ‎ חריפה ‎ בקרב ‎ ארגוני ‎ השלום ‎ בארצות-‎ 
הברית, ‎ המאוגדים ‎ בחזית ‎ המאוחדת ‎ לשלום ‎ ולצדק‎ (1?ק11).‎ 

הארגונים ‎ החליטו ‎ לנהל ‎ מערכת ‎ הסברה ‎ נגד ‎ השיגור ‎ של‎ 
חיילים ‎ נוספים ‎ ובתביעה ‎ לפנות ‎ את ‎ כל ‎ החיילים ‎ של ‎ ארה״ב‎ 
מעירק ‎ ומאפגניסטן. ‎ הארגונים ‎ מציינים, ‎ כי ‎ שיגור ‎ יחידות‎ 
צבא ‎ נוספות ‎ מנוגד ‎ למסר ‎ השינוי, ‎ שהבטיח ‎ אובאמה ‎ במערכת‎ 
הבחירות ‎ לנשיאות.‎ 

ב-4 ‎ באפריל ‎ ייערכו ‎ הארגונים ‎ הפגנה ‎ גדולה ‎ בניו-יורק‎ 
בתביעה ‎ לסיומן ‎ המיידי ‎ של ‎ המלחמות ‎ שמנהלת ‎ ארה״ב‎ 
בעירק ‎ ובאפגניסטן ‎ ולקיצוץ ‎ בהוצאות ‎ הצבאיות ‎ כדרך‎ 
להבראת ‎ הכלכלה. ‎ סיסמת ‎ ההפגנה ‎ היא ‎ -  "בלי ‎ מלחמה,‎ 
כלכלה ‎ חדשה ‎ אפשרית".‎ 

מועד ‎ ההפגנה ‎ גם ‎ יציין ‎ מלאות ‎ 42  שנה ‎ לנאומו ‎ הנודע ‎ של‎ 
מרטין ‎ לותר ‎ קינג, ‎ הלוחם ‎ לזכויות ‎ האזרח, ‎ נגד ‎ המלחמה‎ 
שניהלה ‎ ארצות־הברית ‎ בווייטנאם.‎ 

האיגודים ‎ המקצועיים ‎ באירלנד‎ 
קוראים ‎ לשביתה ‎ כללית‎ 

האיגודים ‎ המקצועיים ‎ באירלנד ‎ קוראים ‎ לקיים ‎ ב-30 ‎ במרס‎ 
שביתה ‎ כללית ‎ נגד ‎ המדיניות ‎ הכלכלית ‎ והחברתית ‎ של‎ 
הממשלה. ‎ השביתה ‎ הוכרזה ‎ משום ‎ שהממשלה ‎ והמעסיקים‎ 
אינם ‎ מוכנים ‎ לדון ‎ בתוכנית ‎ בת ‎ 10  נקודות, ‎ שהכינו ‎ האיגודים‎ 
המקצועיים, ‎ והמציעה ‎ דרך ‎ מוצא ‎ מן ‎ המשבר. ‎ האיגודים‎ 
סבורים, ‎ כי ‎ הרעיון, ‎ לפיו ‎ צריך ‎ לפגוע ‎ בשכר ‎ כדי ‎ לשמור ‎ על‎ 
רווחי ‎ המעסיקים ‎ ־  הוא ‎ בלתי ‎ נסבל. ‎ אין ‎ סיבה ‎ שהיציאה ‎ מן‎ 
המשבר ‎ תיעשה ‎ על ‎ חשבון ‎ העובדים. ‎ העובדים ‎ אינם ‎ צריכים‎ 
לשלם ‎ את ‎ מחיר ‎ המשבר, ‎ שהם ‎ לא ‎ חוללו.‎ 

בינתיים, ‎ איגודים ‎ מקצועיים ‎ רבים ‎ באירלנד ‎ כבר ‎ החלו‎ 
לנקוט ‎ בצעדים ‎ ארגוניים, ‎ וזאת ‎ אפילו ‎ לפני ‎ שהפדרציה‎ 
הכללית ‎ החליטה ‎ על ‎ השביתה. ‎ 200  אלף ‎ עובדים ‎ ומובטלים‎ 
הפגינו ‎ לאחרונה ‎ בבירה ‎ דבלין ‎ נגד ‎ מדיניות ‎ הממשלה. ‎ הייתה‎ 
זו ‎ אחת ‎ ההפגנות ‎ הגדולות ‎ באירלנד ‎ בעשורים ‎ האחרונים.‎ 


בונים ‎ שמא‎ ל/‎ 5 


חד" ‎ ש  ירושלים‎ 

בונים ‎ מסגרת ‎ דמוקרטית ‎ ופתוחה‎ 

עשרות ‎ רבות ‎ של ‎ פעילי ‎ שמאל ‎ הצטופפו ‎ ב-24 ‎ בפברואר‎ 
במוערון ‎ מק״י-חד״ש ‎ בירושלים ‎ לריון ‎ פתוח ‎ תחת ‎ הכותרת:‎ 
"בונים ‎ שמאל ‎ חרש". ‎ העיתונאי ‎ חיים ‎ ברעם, ‎ בעל ‎ טור ‎ קבוע‎ 
בעיתון ‎ "כל ‎ העיר", ‎ פתח ‎ את ‎ המפגש ‎ בנאום ‎ קצר ‎ על‎ 
ההצלחה ‎ הניכרת ‎ של ‎ חד״ש ‎ בבחירות, ‎ בייחור ‎ בקרב ‎ הציבור‎ 
היהורי ‎ והצעירים, ‎ וקרא ‎ לחיזוק ‎ "קירוב ‎ הלבבות" ‎ בין ‎ יהורים‎ 
וערבים, ‎ כתשובה ‎ לפאשיזם ‎ ולגזענות.‎ 

ח״כ ‎ דב ‎ חנין‎ (חד״ש), ‎ שהגיע ‎ לכנס ‎ ממושב ‎ הפתיחה ‎ של‎ 
הכנסת, ‎ המשיך ‎ את ‎ דבריו ‎ של ‎ ברעם ‎ והציג ‎ את ‎ המשימה‎ 
המוטלת ‎ על ‎ חד״ש: ‎ לפעול ‎ להרחבת ‎ המחנה ‎ המתנגד‎ 
לגזענות ‎ ולפאשיזם, ‎ ולחזק ‎ לשם ‎ כך ‎ את ‎ הקשר ‎ עם ‎ גופים‎ 
פוליטיים ‎ שונים ‎ ומפלגות ‎ נוספות. ‎ חנין ‎ הסביר, ‎ כי ‎ השמאל‎ 
הרדיקלי ‎ בישראל ‎ נטה ‎ בשנים ‎ האחרונות ‎ להתמקד ‎ בצורה‎ 
מוגזמת ‎ בטיהור ‎ המצפון ‎ "ובגינוי ‎ המציאות", ‎ והזניח ‎ את‎ 
המאבק ‎ לשינוי ‎ המציאות ‎ ואת ‎ הקשר ‎ הישיר ‎ עם ‎ הציבור‎ 
הישראלי.‎ 

בדיון ‎ שהתפתח, ‎ דיברו ‎ רבים ‎ מהפעילים, ‎ רובם ‎ צעירים‎ 
שהצטרפו ‎ לא ‎ מכבר ‎ לחד״ש, ‎ על ‎ הצורך ‎ להרחיב ‎ את ‎ פעילות‎ 
חד״ש ‎ לתחומים ‎ ולציבורים ‎ חדשים. ‎ כמה ‎ פעילים ‎ ותיקים‎ 
יותר ‎ הצטערו ‎ על ‎ הידלדלות ‎ השותפות ‎ היהודית-ערבית ‎ בסניף‎ 
הירושלמי ‎ של ‎ חד״ש, ‎ והציעו ‎ לפנות ‎ לפעילים ‎ הערבים ‎ תושבי‎ 
ירושלים, ‎ ולסייע ‎ בידיהם ‎ לשוב ‎ לפעילות ‎ פוליטית. ‎ בין‎ 
הדוברים ‎ היו ‎ כאלה ‎ שהדגישו ‎ נושא ‎ זה ‎ או ‎ אחר ‎ הקרוב‎ 
לליבם, ‎ ודרשו ‎ לחזק ‎ את ‎ המחויבות ‎ של ‎ חד״ש ‎ לזכויות ‎ נשים,‎ 
להכרה ‎ בקהילת ‎ הלהט״ב, ‎ למאבק ‎ המזרחי ‎ ולמאבקי‎ 
העובדים.‎ 

רוב ‎ הדוברים ‎ בדיון ‎ ציינו ‎ את ‎ הצורך ‎ לבנות ‎ את ‎ חד״ש‎ 
כמסגרת ‎ דמוקרטית ‎ ופתוחה, ‎ שתוכל ‎ להכיל ‎ בתוכה ‎ אנשים‎ 
וארגונים ‎ בעלי ‎ השקפות ‎ עולם ‎ שונות, ‎ המוכנים ‎ לנהל ‎ מאבק‎ 
ערבי-יהודי ‎ משותף.‎ 

בדיון ‎ נשמעה ‎ גם ‎ לא-מעט ‎ ביקורת ‎ על ‎ חד״ש ‎ ועל ‎ פעילותה‎ 
עד-כה. ‎ אחת ‎ הפעילות ‎ מתחה ‎ ביקורת ‎ על ‎ חולשת ‎ המעורבות‎ 
של ‎ חד״ש ‎ במאבקים ‎ החברתיים ‎ של ‎ מחוסרי-הדיור ‎ ותושבי‎ 
השכונות ‎ בירושלים, ‎ שהתרחשו ‎ בשנתיים ‎ האחרונות, ‎ והציעה‎ 
לחדש ‎ את ‎ הקשר ‎ עם ‎ פעילי ‎ השכונות ‎ ולתקן ‎ את ‎ המעוות.‎ 
צעיר ‎ חובש ‎ כיפה ‎ אמר ‎ בדיון, ‎ כי ‎ התעלמות ‎ השמאל ‎ וחד״ש‎ 
מהציבור ‎ הדתי ‎ אינה ‎ מוצדקת, ‎ וכי ‎ לחד״ש ‎ יש ‎ מסרים ‎ שיוכלו‎ 
לקרב ‎ דתיים ‎ נוספים ‎ אליה.‎ 

בסיום ‎ המפגש ‎ הוחלט ‎ להמשיך ‎ מיד ‎ בהתארגנות ‎ ומאמצי‎ 
ההתרחבות ‎ של ‎ סניף ‎ חד״ש ‎ בירושלים, ‎ ונקבעה ‎ ב-3 ‎ במרס‎ 
אסיפה ‎ נוספת ‎ לדיון ‎ פוליטי ‎ ולקבלת ‎ החלטות.‎ 

מועדון ‎ הגדה ‎ השמאלית‎ 

אחד ‎ העם ‎ 70  ת״א‎ 
ביום ‎ ד', ‎ 1 1  במרס, ‎ בשעה ‎ 20.00 

קונצרט ‎ התרמה ‎ למען ‎ תושבי ‎ עזה,‎ 
בפגעי ‎ המלחמה‎ 

בחסות ‎ רופאים ‎ לזכויות ‎ אדם‎ 
ינגנו: ‎ נטע ‎ רודיק ‎ -  כינור‎ 
ישי ‎ שאער ‎ -  פסנתר‎ 


תגובה‎ 

למה ‎ לדייק, ‎ כאשר ‎ אפשר ‎ לכשכש ‎ בזנב?‎ 

כרבים ‎ אחרים, ‎ צפיתי ‎ גם ‎ אני ‎ בנאום ‎ שנשא ‎ נשיא ‎ המדינה,‎ 
שמעון ‎ פרס, ‎ בישיבת ‎ המליאה ‎ הראשונה ‎ של ‎ הכנסת ‎ ה-18,‎ 
לפני ‎ השבעת ‎ הח״כים. ‎ נאומו ‎ כלל ‎ לא ‎ רק ‎ אמירות ‎ המלמדות‎ 
על ‎ תפיסותיו ‎ המדיניות ‎ המסוכנות ‎ ("חשתי ‎ הקלה, ‎ כאשר‎ 
הכור ‎ הגרעיני ‎ החל ‎ לפעול"), ‎ אלא ‎ גם ‎ עיוותים ‎ היסטוריים.‎ 
כך, ‎ למשל, ‎ אמר ‎ פרס ‎ כי ‎ "הנשיא ‎ טרומן... ‎ היה ‎ הראשון‎ 
שהכיר ‎ במדינת ‎ היהודים".‎ 

אך ‎ הרי ‎ הייתה ‎ זו ‎ ברית-המועצות ‎ שהכירה ‎ לראשונה ‎ דה-‎ 
יורה ‎ ("להלכה") ‎ בהקמתה ‎ של ‎ מדינת ‎ ישראל, ‎ שעה ‎ שארה״ב‎ 
הכירה ‎ בישראל ‎ רק ‎ דה-פקטו‎ ("למעשה"), ‎ ואף ‎ הטילה ‎ עליה‎ 
אמברגו. ‎ ברית-המועצות ‎ הייתה ‎ גם ‎ המדינה ‎ הראשונה‎ 
שהכירה ‎ בזכות ‎ של ‎ העם ‎ היהודי ‎ ושל ‎ העם ‎ הערבי ‎ בארץ‎ 
להגדרה ‎ עצמית ‎ לאומית‎ (״הצהרת ‎ גרומיקו״, ‎ נובמבר ‎ 1947).‎ 

התבטאות ‎ זו ‎ של ‎ פרס ‎ היא ‎ ביטוי ‎ נוסף ‎ למדיניותו ‎ העיקבית‎ 
והמתמשכת ‎ של ‎ התרפסות ‎ בפני ‎ ארה״ב. ‎ כעת ‎ מסתבר, ‎ שכדי‎ 
לשרת ‎ את ‎ האדון ‎ -  הנתין ‎ לא ‎ בוחל ‎ גם ‎ בשכתוב ‎ ההיסטוריה.‎ 

אור■ ‎ וולטמן‎ 

מזכירות ‎ חד״ש ‎ קוראת ‎ לחזק ‎ את‎ 
הפעילות ‎ בקרב ‎ הציבור ‎ היהודי ‎ והערבי‎ 

מזכירות ‎ חד״ש, ‎ שהתכנסה ‎ בחיפה ‎ ב-28 ‎ במרס, ‎ ציינה ‎ את‎ 
ההישג ‎ המרשים ‎ של ‎ חד״ש ‎ בבחירות ‎ לכנסת ‎ ה-18 ‎ ואת‎ 
הגדלת ‎ ייצוגה ‎ מ-3 ‎ ל-4 ‎ מנדטים. ‎ המזכירות ‎ שגרה ‎ ברכת‎ 
הוקרה ‎ לכל ‎ הפעילות ‎ והפעילים, ‎ למטות ‎ ההסברה ‎ ולכל ‎ אלה‎ 
שנתנו ‎ את ‎ קולם ‎ לחד״ש.‎ 

המזכירות ‎ ציינה ‎ במיוחד ‎ את ‎ עליית ‎ מספר ‎ הבוחרים ‎ בקרב‎ 
הציבור ‎ היהודי ‎ ואת ‎ מינוף ‎ השותפות ‎ היהודית-ערבית ‎ במהלך‎ 
מערכת ‎ הבחירות ‎ של ‎ חד״ש. ‎ שותפות ‎ זו ‎ היא ‎ המענה ‎ למזימות‎ 
הימין ‎ ולסכנת ‎ הפאשיזם, ‎ ועל ‎ בסיסה ‎ ניתן ‎ לבנות ‎ שמאל ‎ חדש,‎ 
דמוקרטי ‎ ורחב.‎ 

המזכירות ‎ החליטה ‎ לקיים ‎ דיונים ‎ מעמיקים ‎ בשורה ‎ של‎ 
נושאים, ‎ כמו ‎ המערכה ‎ לסיום ‎ הכיבוש, ‎ מצב ‎ השמאל‎ 
בישראל, ‎ שאלת ‎ ייצוג ‎ הנשים, ‎ האבטלה ‎ והמאבק ‎ המעמדי,‎ 
ההסברה ‎ ואמצעי ‎ התקשורת ‎ של ‎ חד״ש. ‎ דיונים ‎ אלה ‎ יהוו ‎ גם‎ 
הכנה ‎ לוועידת ‎ חד״ש, ‎ שבהתאם ‎ לתקנון ‎ -  תכונס ‎ עוד ‎ השנה.‎ 

המזכירות ‎ שגרה ‎ ברכה ‎ חמה ‎ לראמז ‎ ג׳רייסי, ‎ ראש ‎ עיריית‎ 
נצרת, ‎ על ‎ היבחרו ‎ לראש ‎ ועד ‎ ראשי ‎ הרשויות ‎ המקומיות‎ 
הערביות ‎ ואיחלה ‎ לו ‎ הצלחה ‎ בתפקיד ‎ החשוב. ‎ המזכירות‎ 
קראה ‎ להשתתפות ‎ רחבה ‎ בהפגנה ‎ בת״א ‎ לציון ‎ יום ‎ האישה.‎ 

עיר ‎ לכולנו: ‎ לא ‎ לחיפוי ‎ על ‎ כבאים,‎ 
שהתנכלו ‎ למפגיני ‎ שמאל‎ 

הכבאים, ‎ שהתיזו ‎ מים ‎ והשליכו ‎ ביצים ‎ על ‎ מפגיני ‎ שמאל,‎ 
בעת ‎ שאלה ‎ הפגינו ‎ סמוך ‎ לבסיס ‎ חיל ‎ האוויר ‎ בשדה ‎ דב ‎ בימי‎ 
מלחמת ‎ עזה ‎ (13.1), ‎ לא ‎ הועמדו ‎ לדין ‎ משמעתי ‎ ונענשו‎ 
בנזיפה ‎ בלבד ‎ מפי ‎ מפקדם.‎ 

בעקבות ‎ האירוע, ‎ שיגרה ‎ תושבת ‎ תל ‎ אביב, ‎ עופרה ‎ ישועה־‎ 
ליית, ‎ מכתב ‎ למבקרת ‎ עיריית ‎ ת״א-יפו ‎ בדרישה ‎ להעניש ‎ את‎ 
הכבאים ‎ על ‎ התנהגותם ‎ החמורה.‎ 

חבר ‎ מועצת ‎ העירייה ‎ מטעם ‎ "עיר ‎ לכולנו", ‎ יואב ‎ גולדרינג,‎ 
המשמש ‎ יו״ר ‎ ועדת ‎ הביקורת ‎ בעירייה, ‎ הביע ‎ זעם ‎ על ‎ היחס‎ 
הסלחני ‎ לשימוש ‎ האנטי־דמוקרטי ‎ של ‎ עובדי ‎ תחנת ‎ הכיבוי‎ 
בסמכויות ‎ ובכלים, ‎ שהציבור ‎ הפקיד ‎ בידיהם.‎ 


הפגנת ‎ ׳01 ‎ האישה ‎ תת?ן״מ ‎ בת״א ‎ ב-7 ‎ במוס‎ 


בשבת, ‎ 7  במארס, ‎ תתקיים ‎ בת״א ‎ הפגנת ‎ נשים ‎ יהודיות‎ 
וערביות ‎ לציון ‎ יום ‎ האישה ‎ הבינלאומי. ‎ להכנת ‎ ההפגנה‎ 
שותפים ‎ ארגוני ‎ הנשים, ‎ המאוגדים ‎ בקואליציית ‎ נשים ‎ לשלום.‎ 

ההפגנה ‎ השנה ‎ תיערך ‎ על ‎ רקע ‎ התוצאות ‎ הקשות ‎ של‎ 
מלחמת ‎ עזה ‎ והמשך ‎ המצור ‎ על ‎ הרצועה; ‎ על ‎ רקע ‎ פיטורי‎ 
נשים ‎ עובדות ‎ והגידול ‎ באבטלת ‎ נשים, ‎ ועל ‎ רקע ‎ הגילויים‎ 
הרבים ‎ של ‎ ניצול ‎ מיני, ‎ פורנוגרפיה ‎ ועוד. ‎ לכן ‎ יושם ‎ הדגש‎ 
בהפגנה ‎ השנה ‎ במחאה ‎ נגד ‎ הפשעים ‎ הפוליטיים ‎ והחברתיים‎ 
המבוצעים ‎ נגד ‎ נשים ‎ בתחומים ‎ שונים. ‎ פשעים ‎ אלה ‎ כוללים‎ 
את ‎ המלחמה ‎ והכיבוש, ‎ הגזענות ‎ והשנאה, ‎ האבטלה‎ 
והאפלייה ‎ בעבודה, ‎ הפגיעה ‎ המינית ‎ ואפליית ‎ הלהט״ב. ‎ כל‎ 
ארגון ‎ נטל ‎ על ‎ עצמו ‎ את ‎ הכנתו ‎ של ‎ גוש ‎ העוסק ‎ באחד‎ 
הנושאים ‎ האלה.‎ 

ההתכנסות ‎ להפגנה ‎ -  בשעה ‎ 12.00  ליד ‎ מועדון‎ 
"אחותי" ‎ ברחוב ‎ מטלון ‎ פינת ‎ רחוב ‎ צילנוב. ‎ משם ‎ תצעד‎ 
ההפגנה ‎ במעלה ‎ רחוב ‎ צ׳לנוב ‎ ותמשיך ‎ לאורך ‎ שדרות‎ 
רוטשילד. ‎ פרטים ‎ על ‎ ההסעות ‎ -  במודעת ‎ תנד״י ‎ בעמוד ‎ זה.‎ 

חד״ש-ת״א ‎ תציין ‎ את ‎ יום ‎ האישה ‎ הבינלאומי ‎ ברב ‎ שיח ‎ על‎ 
״עובדות, ‎ מובטלות, ‎ נאבקות״ ‎ -  פרטים ‎ במודעה.‎ _ 

תנועת ‎ נשים ‎ דמוקרטיות ‎ בישראל‎ 

תנד״י ‎ קוראת ‎ לציבור ‎ הנשים ‎ היהודיות ‎ והערכיות ‎ להשתתף‎ 
בהפגנה ‎ בתל-אביב ‎ לציון ‎ יום ‎ האישה ‎ הבינלאומי,‎ 
שתתקיים ‎ בשבת, ‎ 7.3, ‎ בצהריים.‎ 

לוח ‎ הסעות ‎ להפגנה:‎ 
ירושלים, ‎ 9.30, ‎ גן ‎ הפעמון;‎ 
חיפה, ‎ 10.00, ‎ ליד ‎ סולל ‎ בונה‎ ; 
שפרעם, ‎ 10.00, ‎ מול ‎ העירייה‎ ; 
סחנין, ‎ 9.30, ‎ ליד ‎ המצבה;‎ 
נצרת, ‎ 9.30, ‎ ליד ‎ בית ‎ הידידות;‎ 
כפר ‎ קאסם, ‎ 11.00, ‎ כיכר ‎ השהידים.‎ 

חד״ש ‎ _  ת״א‎ 

עובדות, ‎ מובטלות, ‎ נאבקות‎ 

לרגל ‎ יום ‎ האישה ‎ העובדת ‎ הבינלאומי‎ 

יתקיים ‎ ביום ‎ א׳, ‎ 8  במרס ‎ 2009, ‎ בשעה ‎ 19.00,‎ 

באולם ‎ הגדה ‎ השמאלית, ‎ אחד ‎ העם ‎ 70, ‎ תל-אביב‎ 
דיון ‎ פתוח ‎ בהשתתפות:‎ 

מאיסאם ‎ גילגיולי, ‎ יו״ר ‎ ועד ‎ העובדים ‎ בעיריית ‎ טירה,‎ 
יו״ר ‎ נעמת ‎ במשולש,‎ 

שרון ‎ מלכי, ‎ חברת ‎ הנציגות ‎ הנבחרת ‎ של ‎ סגל ‎ ההוראה,‎ 
האוניברסיטה ‎ הפתוחה, ‎ במסגרת ‎ "כוח ‎ לעובדים",‎ 
ליילה ‎ שריף, ‎ יו״ר ‎ ועד ‎ העובדים ‎ במכללה ‎ למורים ‎ ערבים‎ 
בחיפה,‎ 

המנחה‎ :עו״ד ‎ מור ‎ סטולר‎ 


ועדי ‎ עובדים ‎ בצפון ‎ קוראים ‎ לשביתה‎ 
כללית ‎ בתמיכה ‎ בעובדי ‎ פרי ‎ הגליל‎ 

ראשי ‎ הוועדים ‎ באזור ‎ חיפה ‎ קוראים ‎ לשביתה ‎ כללית‎ 
בהזדהות ‎ עם ‎ עובדי ‎ ׳פרי ‎ גליל׳ ‎ -  הכריז ‎ ■עקב ‎ דבידה, ‎ יושב‎ 
ראש ‎ ועד ‎ עובדי ‎ חברת ‎ חשמל ‎ במרחב ‎ הצפון, ‎ במהלך ‎ כינוס‎ 
הזדהות ‎ שקיימו ‎ ראשי ‎ הוועדים ‎ של ‎ המפעלים ‎ הגדולים‎ 
בחיפה ‎ (26.2). ‎ דבירה ‎ קרא ‎ ליו״ר ‎ ההסתדרות ‎ עופר ‎ עיני‎ 
להשבית ‎ את ‎ המשק ‎ ליום ‎ אחד ‎ לאות ‎ הזדהות ‎ עם ‎ עובדי‎ 
המפעל. ‎ בכינוס ‎ השתתפו ‎ נציגים ‎ של ‎ ועדי ‎ עובדים ‎ ממספנות‎ 
ישראל, ‎ רפא״ל, ‎ רכבת ‎ ישראל, ‎ מס ‎ הכנסה ‎ ורשויות ‎ מקומיות.‎ 

מוט■ ‎ חזיזה, ‎ יו״ר ‎ ועד ‎ העובדים ‎ במפעל ‎ ״ויטה ‎ -  פרי‎ 
הגליל", ‎ אמר ‎ בכינוס, ‎ שהזהיר ‎ בעבר, ‎ כי ‎ "היום ‎ זה ‎ מפעל ‎ ׳פרי‎ 
הגליל׳ ‎ ומחר ‎ עלולים ‎ להיפגע ‎ עובדים ‎ במפעלים ‎ אחרים".‎ 

ח״ב ‎ חנא ‎ סו״ד ‎ (חד״ש) ‎ ביקר ‎ בשבוע ‎ שעבר ‎ במפעל ‎ פרי‎ 
הגליל ‎ ונפגש ‎ עם ‎ העובדים. ‎ הוא ‎ הדגיש ‎ בפניהם ‎ את ‎ אחריות‎ 
הממשלה ‎ לתעסוקה ‎ בפריפריה ‎ ולהמשך ‎ עבודת ‎ המפעל.‎ 
בעקבות ‎ הביקור, ‎ שיגר ‎ ח״כ ‎ סוייד ‎ מכתב ‎ חריף ‎ לשר ‎ האוצר‎ 
בר-און ‎ ובו ‎ דרישה ‎ להתערבות ‎ ממשלתית ‎ להצלת ‎ המפעל,‎ 
שהוא ‎ עוגן ‎ הקיום ‎ של ‎ הצור ‎ הגלילית.‎ 

נציגי ‎ איגודי ‎ היוצרים ‎ השובתים‎ 
תובעים ‎ שיתופם ‎ בהכרעות‎ 

נציגים ‎ של ‎ איגודי ‎ היוצרים ‎ בטלוויזיה ‎ ובקולנוע ‎ השובתים‎ 
-  רני ‎ בלייר, ‎ ליאורה ‎ קמניצקי, ‎ אבירם ‎ לוי, ‎ אבישי ‎ כפיר, ‎ עמית‎ 
ליאור ‎ וחיים ‎ שריר, ‎ ודובר ‎ המאבק ‎ נפתלי ‎ גליקסברג, ‎ התפרצו‎ 
בשבוע ‎ שעבר ‎ לישיבה, ‎ שקיימו ‎ בכירי ‎ הרשות ‎ השנייה ‎ עם‎ 
מנכ״לי ‎ זכייניות ‎ הטלוויזיה ‎ המסחרית. ‎ הם ‎ תבעו ‎ את ‎ שיתופם‎ 
בקבלת ‎ ההחלטות ‎ הנוגעות ‎ להם ‎ כיוצרים.‎ 

מכללת ‎ הגדה ‎ השמאלית‎ 
אחד ‎ העם ‎ 70, ‎ ת״א‎ 
נפתח ‎ קורס ‎ לימודי ‎ בן ‎ 4  מפגשים‎ 

הון, ‎ שלטון ‎ ופוליטיקה‎ 

בהנחייתה ‎ של ‎ תמר ‎ גוזינסקי‎ 

בימי ‎ ב׳ ‎ בשעה ‎ 20.00.‎ 

מועדי ‎ השיעורים ‎ הבאים: ‎ 23.3 ,16.3 ,9.3 . 

תשלום ‎ עבור ‎ הרצאה ‎ בודדת ‎ -  30  שקל.‎ 

***‎ 

קורס ‎ לערבית ‎ מדוברת ‎ למתחילים‎ 

בהנחיית ‎ המורה ‎ ■וסף ‎ עספור‎ 

ייפתח ‎ ביום ‎ א׳, ‎ 8  במרס, ‎ בשעה ‎ 20.00 

להרשמה ‎ לשני ‎ הקורסים:‎ 
2591662-054  1ו.9'01-^^39!ץ@10ח1‎ 

